cyanic-selkie/wikianc huggingface dataset:
அலுமினியம் காலியம் இண்டியம் பாசுப்பைடு
பயன்கள்
அலுமினியம் காலியம் இண்டியம் பாசுப்பைடு குறைக்கடத்தியை கீழ்கண்ட இடங்களில் பயன்படுத்தலாம். •அதிக பிரகாசத்துடன் ஒளி உமிழும் டையோட்கள் •டையோடு சீரொளிகள் (சீரொளி இயக்க மின்னழுத்தத்தைக் குறைப்பவை) •நல்ல குவாண்டம் அமைப்புகள். •திறனுள்ள சூரிய மின்கலங்கள். ஐந்து சந்தி கட்டமைப்பில், அதிக அலுமினிய உள்ளடக்கம் கொண்ட அலுமினிய காலியம் இண்டியம் பாசுப்பைட்டைப் பயன்படுத்துவது, 40% க்கும் மேலான செயல்திறன் கொண்ட மின்கலங்களுக்கு வழிவகுக்கும்.
அலுமினியம் காலியம் இண்டியம் பாசுப்பைடு சீரொளி
ஒரு டையோடு சீரொளி ஒரு குறைக்கடத்தி பொருளைக் கொண்டிருக்கும். இதில் ஒரு பி-என் சந்தி செயல்படும் ஊடகத்தை உருவாக்குகிறது. இதன் ஓளியியல் கருத்து பொதுவாக சாதன அம்சங்களின் பிரதிபலிப்புகளால் வழங்கப்படுகிறது. அலுமினியம் காலியம் இண்டியம் பாசுப்பைடு டையோடு ஒளிக்கதிர்கள் 0.63-0.76 μm அலைநீளங்கள் கொண்ட காணக்கூடிய மற்றும் அருகிலுள்ள அகச்சிவப்பு ஒளியை வெளியிடுகின்றன  AlGaInP டையோடு ஒளிக்கதிர்களின் முதன்மை பயன்பாடுகள் ஒளியியல் வட்டு படிப்பான்கள், சீரொளி சுட்டிகள் மற்றும் வாயு உணரிகள் இத்துடன் ஒளியியல் ஏற்றம் மற்றும் இயந்திரமாக்கல் ஆகியவற்றில் பயன்படுகின்றன.
ஒளி உமிழும் டையோடு
AlGaInP குறைக்கடத்தியை ஒளி உமிழும் டையோடாகப் பயன்படுத்தலாம். ஒளி உமிழும் டையோடு ஒரு பி.என் சந்திப்பால் ஆனது, அதில் பி-வகை மற்றும் என்-வகை குறைக்கடத்திகள் உள்ளன. இந்த பி.என் சந்திப்பில், பி- வகை AlGaIn, மற்றும் என் - வகை பாசுப்பைடு ஆகும். ஒரு ஒளி உமிழும் டையோடு குறைக்கடத்தியில் பயன்படுத்தப்படும் பொருள் அதன் நிறத்தை தீர்மானிக்கிறது. தற்போது லைட்டிங் அமைப்புகளுக்குப் பயன்படுத்தப்படும் இரண்டு முக்கிய வகை ஒளி உமிழும் டையோடுகளில் AlGaInP குறைக்கடத்தியும் ஒன்றாகும். மற்றொரு குறைக்கடத்தி இண்டியம் காலியம் நைட்ரைடு (InGaN) ஆகும். இந்த உலோகக் கலவைகளின் கலவையில் மேற்கொள்ளப்படும் சிறிய மாற்றங்கள் உமிழும் ஒளியின் நிறத்தை மாற்றுகின்றன. சிவப்பு, ஆரஞ்சு மற்றும் மஞ்சள் ஒளி உமிழும் டையோடுகளுக்கு அலுமினியம் காலியம் இண்டியம் பாசுப்பைடு உலோகக் கலவையைப் பயன்படுத்தலாம். பச்சை, நீலம் மற்றும் வெள்ளை ஒளி உமிழும் டையோடுகளுக்கு இண்டியம் காலியம் நைட்ரைடு உலோகக் கலவையைப் பயன்படுத்தலாம். AlGaInP குறைக்கடத்தியின் நச்சுயியல் பண்புகள் முழுமையாக ஆராயப்படவில்லை. இதன் தூசி தோல், கண்கள் மற்றும் நுரையீரலில்களில் எரிச்சலூட்டுகிறது. டிரைமெத்தில் இண்டியம், டிரைமெத்தில் காலியம் மற்றும் பாசுப்பைன் போன்றஅலுமினியம் இண்டியம் காலியம் பாசுபைடு மூலங்களின் சுற்றுச்சூழல் சுகாதாரம் மற்றும் பாதுகாப்பு அம்சங்கள் மற்றும் நிலையான கரிம உலோக ஆவி நிலை படிக வளர்ப்பு தரத்தின் தொழில்துறை சுகாதார கண்காணிப்பு ஆய்வுகள் போன்றவை சமீபத்தில் ஒரு மதிப்பாய்வில் தெரிவித்துள்ளன. AlGaInP சீரொளியின் வெளிச்சம் ஆய்வக எலிகளில் தோல் காயங்களை மெதுவாக குணப்படுத்துவதோடு தொடர்பு கொண்டுள்ளன என்று அந்த ஆய்வு முடிவுகள் தெரிவிக்கின்றன.
மேற்கோள்கள்
பகுப்பு:அலுமினியம் சேர்மங்கள் பகுப்பு:காலியம் சேர்மங்கள் பகுப்பு:இண்டியம் சேர்மங்கள் பகுப்பு:பாசுபைடுகள்
புவெனஸ் ஐரிஸ்
புவெனஸ் ஐரிஸ் (Buenos Aires) அர்ஜென்டினா நாட்டின் தலைநகரம் மற்றும் அந்நாட்டின் மிகப்பெரிய துறைமுக நகரம் ஆகும். மேலும் இது உலகின் மிகப்பெரிய நகரங்களுள் ஒன்றாகும். ஐரோப்பியப் பண்பாட்டின் தாக்கத்தால் இந்நகரம் தென் அமெரிக்காவின் பாரிஸ் என்று அழைக்கப்படுகிறது. இலத்தீன் அமெரிக்காவின் நன்கு வளர்ச்சி அடைந்த நகரங்களில் இதுவும் ஒன்றாகும்.தென் அமெரிக்க கண்டத்தின் தென்கிழக்கு கடற்கரையில் உள்ள ரியோ டே பிலாட்டா முகத்துவாரத்தின் மேற்கு கரையில் அமைந்துள்ளது.புவெனஸ் ஐரிஸ் "நிதானமான காற்று" அல்லது "நல்ல காற்றுகள்" என மொழிபெயர்க்கப்படலாம்.புவெனஸ் ஐரிஸ் நகரம் புவெனஸ் ஐரிஸ் மாகாணத்தின் பகுதியோ அல்லது மாகாணத்தின் தலைநகரமோ அல்ல; மாறாக, அது ஒரு தன்னாட்சி மாவட்டமாகும்.1880 ஆம் ஆண்டில், பல தசாப்தங்களாக்கு நடந்த அரசியல் மோதல்களுக்குப் பின்னர், புவெனஸ் ஐரிஸ் கூட்டாட்சி புவெனஸ் ஐரிஸ் மாகாணத்திலிருந்து அகற்றப்பட்டது.பெல்கிரானோ மற்றும் ப்லோரெஸ் நகரங்களை உள்ளடக்கிய நகர எல்லைகளை கொண்டுள்ளது;இப்போது இரு நகரங்களும் புவெனஸ் ஐரிஸ் நகரின் சுற்றுப்புறங்களாக உள்ளது.1994 அரசியலமைப்பு திருத்தம் புவெனஸ் ஐரிஸ் நகரத்திற்கு சுயாட்சியை வழங்கியது, அதன் உத்தியோகபூர்வ பெயர்: சியுடாட் ஆட்டோனோமா டி புவெனஸ் எயர்ஸ் (புவெனஸ் ஐரிஸ் தன்னாட்சி நகரம்). புவெனஸ் ஐரிஸ் ஒரு 'ஆல்பா நகரம்' என்று அழைக்கப்படுகிறது. 'வாழ்க்கை தரத்தில் உலக நகரங்களில் 81 வது இடத்தை புவெனஸ் ஐரிஸ் பெற்றது.புவெனஸ் ஐரிஸ் ஒரு சிறந்த சுற்றுலாத் தலமாக விளங்குகிறது. அதன் பாதுகாக்கப்பட்ட ஸ்பானிஷ் / ஐரோப்பிய பாணி கட்டிடக்கலை மற்றும் வளமான கலாச்சார வாழ்க்கைக்கு பெயர்போன ஊர் புவெனஸ் ஐரிஸ். புவெனஸ் ஐரிஸ் 1951 ஆம் ஆண்டில் முதல் பான் அமெரிக்கன் விளையாட்டையும், 1978 FIFA உலகக் கோப்பையில் இரண்டு இடங்களையும் வழங்கியது. 2018 கோடைக்கால இளைஞர் ஒலிம்பிக் மற்றும் 2018 G20 உச்சிமாநாடு ஆகியவை புவெனஸ் ஐரிஸ் நகரத்தில் நடக்கவுள்ளது.
மக்கள்தொகை கணக்கெடுப்பு
2010 ஆம் ஆண்டு மக்கள் தொகை கணக்கெடுப்பின் படி 2,891,082 பேர் இந்நகரத்தில் வசிக்கின்றனர். 2010 ஆம் ஆண்டு மக்கள் தொகை கணக்கெடுப்பின் படி, உயரிய புவெனஸ் ஐரிஸ் பகுதியில் மட்டும் மக்கள் தொகை 13,147,638 ஆகும்.இந்நகரின் முக்கிய பகுதிகளில் சதுர கிலோமீட்டருக்கு 13,680 மக்கள் (சதுர மைல்களுக்கு 34,800) மக்கள்தொகை அடர்த்தி உள்ளது. ஆனால் புறநகர்ப்பகுதிகளில் மக்கள் அடர்த்தி சதுர கிலோமீட்டருக்கு 2,400 (சதுர மைலுக்கு 6,100) மட்டுமாகவே உள்ளது.புவெனஸ் ஐரிஸின் மக்கள்தொகை 1947 ஆம் ஆண்டிலிருந்து 3 மில்லியனாக அதிகரித்துள்ளது. இதற்கு குறைந்த பிறப்பு விகிதங்கள் மற்றும் புறநகர்ப்பகுதிகளுக்கு மெதுவாக இடம்பெயர்வு ஆகியவையே காரணங்களாக பாவிக்கப்படுகிறது.நகரின் குடியிருப்பாளர்களில் மூன்றில் இரண்டு பங்கு குடியிருப்பு கட்டிடங்கள் மற்றும் 30% ஒற்றை குடும்ப வீடுகளில் வாழ்கின்றனர்.
பொருளாதாரம்
அர்ஜென்டினாவின் நிதி, தொழில்துறை மற்றும் வர்த்தக மையமாக புவெனஸ் ஐரிஸ் நகரம் உள்ளது. மெட்ரோ புவெனஸ் ஐரிஸ், ஒரு நன்கு அறியப்பட்ட ஆய்வின் படி, உலக நகரங்களில் 13 வது பெரிய பொருளாதார நகரமாக உள்ளது.
துறைமுகம்
புவெனஸ் ஐரிஸ் துறைமுகம் தென் அமெரிக்காவில் உள்ள பரபரப்பான துறைமுகத்தில் ஒன்றாகும்; ரியோ டி லா ப்ளாடாவின் வழியே செல்லும் ஆறுகள் வடகிழக்கு அர்ஜென்டீனா, பிரேசில், உருகுவே மற்றும் பராகுவே ஆகியவையுடன் இத்துறைமுகத்தை இணைக்கின்றன.புவனோஸ் ஏரிஸ் துறைமுகம் ஆண்டுதோறும் 11 மில்லியன் வருவாய் டன்களை கையாள்கிறது, நகரத்தின் தெற்கே தென்பகுதியிலுள்ள டோக் சூடு மற்றொரு 17 மில்லியன் மெட்ரிக் டன்களைக் கையாள்கிறது. துறைமுகத்துடன் தொடர்புடைய வரி கடந்த காலத்தில் பல அரசியல் பிரச்சினைகளை ஏற்படுத்தியுள்ளது, இதில் மோதல் 2008 அன்று, ஏற்றுமதி வரிகளை உயர்த்தியபின், விவசாயத் துறையில் எதிர்ப்புக்கள் மற்றும் வேலைநிறுத்தங்களுக்கு வழிவகுத்தது.
சேவைகள்
நகரின் சேவைத் துறை சர்வதேச தரத்தினால் பல்வகைப்படுத்தப்பட்டு நன்கு வளர்ந்திருக்கிறது மற்றும் அதன் பொருளாதாரம் 76% (அர்ஜென்டினாவின் 59% உடன் ஒப்பிடுகையில்).விளம்பரம், குறிப்பாக, உள்நாட்டு மற்றும் வெளிநாட்டில் சேவைகளின் ஏற்றுமதிகளில் முக்கிய பங்கு வகிக்கிறது. நிதி மற்றும் ரியல் எஸ்டேட் சேவைகள் துறை மிகப்பெரியதாகும், மேலும் நகரத்தின் பொருளாதாரத்தில் 31% பங்களிப்பு இதனுடையதே ஆகும்.
மினிஸ்ட்ரோ பிஸ்டரினி சர்வதேச விமான நிலையம்
மினிஸ்ட்ரோ பிஸ்டரினி சர்வதேச விமான நிலையம், ஈஜீசா சர்வதேச விமான நிலையம் எனவும் அறியப்படுகிறது. இது உயரிய புவெனஸ் ஐரிஸ் பகுதியில் உள்ள ஈஜீசா பர்டிடோவில் அமைந்துள்ளது இந்த சர்வதேச விமான நிலையம்.இது 22 கிலோமீட்டர் (14 மைல்) அர்ஜென்டீனாவின் தலைநகரான புவெனஸ் ஐரிஸ் நகரிலிருந்து தென்மேற்கே அமைந்துள்ளது. இது நாட்டின் மிகப்பெரிய சர்வதேச விமான நிலையமாகும், இது அர்ஜென்டினாவில் 85% சர்வதேச போக்குவரத்தை கையாளுகிறது. 2007 ஆம் ஆண்டில் ஸ்கைட்ராக்ஸால் நடத்தப்பட்ட ஒரு கணக்கெடுப்பைத் தொடர்ந்து, மினெஸ்ட்ரோ பிஸ்டினரினி விமான நிலையம் "இப்பகுதியில் உள்ள 2007ன் சிறந்த விமான நிலையம்" என வாக்களித்தது.இது 2010 ஆம் ஆண்டில் கோமொடோரோ ஆர்டுரோ மெரினோ பெனிடெஸ் சர்வதேச விமான நிலையத்தாலும் ஜார்ஜ் சாவேஸ் சர்வதேச விமான நிலையத்தாலும் மூன்றாவது இடத்திற்கு பின் தள்ளப்பட்டது.
விளையாட்டு
கால்பந்து அர்ஜென்டீனாவின் மக்களுக்கான ஒரு உற்சாகமான விளையாட்டாகும்.உலகத்தின் எந்த நகரத்தினையும் விட அதிகமான கால்பந்து அணிகளைக் கொன்டது (24 தொழில்முறை கால்பந்து அணிகள் மேலே) புவெனஸ் ஐரிஸ், இதன் பல அணிகளும் முக்கிய லீக்கில் விளையாடி வருகின்றன. போகா ஜூனியர்ஸ் அணி மற்றும் ரிவர் ப்ளேட் அணி ஆகியவற்றுக்கு இடையேயான போட்டி இங்கு மிகவும் சிறப்புவாய்ந்த போட்டியாக அர்ஜென்டீனியர்கள் கருதுகின்றனர், இந்த போட்டியை "சூப்பர் கிளாசிகோ" என்று அழைக்கப்படுகிறது. தி ஒப்சேவர் எனும் ஆங்கில செய்தி தாள் வெளியிட்ட ஓர் செய்தி: "நீங்கள் இறப்பதற்கு முன்பு செய்ய வேண்டிய 50 விளையாட்டு பற்றிய விஷயங்களில் ஒன்று" இந்த இரு அணிகளுக்கிடையில் நடக்கும் ஒரு போட்டியைக் காண்பது. கால்பந்ந்து ஜாம்பவான் டியாகோ மரடோனா, புவெனஸ் ஐரிஸின் தெற்கில் அமைந்துள்ள லானுஸ் பார்டிடோவில் பிறந்தார், எல்லா காலத்திலும் மிகப் பெரிய கால்பந்தாட்ட வீரர்களில் ஒருவராக பரவலாக புகழப்படுகிறார் மரடோனா.அர்ஜென்டினா தொழில்முறை குத்துச்சண்டைகளில் பல புகழ்பெற்ற உலக சாம்பியன்களுக்கான சொந்த நாடு.இந்நாட்டில் இந்நகரில் பிறந்த கார்லோஸ் மோன்ஸன் உலக புகழ்பெற்ற மிடில்வெயிட் சாம்பியனாக இருந்தார்.தற்போதைய உலக மிடில்வெயிட் சாம்பியன் செர்ஜியோ மார்டினெஸ் அர்ஜென்டினாவில் இருந்து வந்தவ்ர் ஆவார். செர்கியோ மார்டினெஸ், ஒமர் நார்வாஸ், லூகாஸ் மத்தீஸ், கரோலினா டூர், மற்றும் மார்கோஸ் மெய்டனா ஆகிய ஐந்து நவீன-உலகத்தின் குத்துச்சண்டை சாம்பியன்களும் அர்ஜென்டினாவை சொந்த நாடாக கொண்டவர்கள்.புவெனஸ் ஐரிஸ் முதல் பான் அமெரிக்கன் விளையாட்டுக்களை (1951) நடத்தியது மற்றும் பல உலக சாம்பியன்ஷிப் நிகழ்ச்சிகளை நடத்தியுள்ளது. அவை:1950 மற்றும் 1990 கூடைப்பந்தாட்ட உலக சாம்பியன்ஷிப், 1982 மற்றும் 2002 ஆண்கள் கைப்பந்து உலக சாம்பியன்ஷிப் மற்றும் மறக்கமுடியாத 1978 ஃபிஃபா உலக கோப்பை இறுதிப்போட்டி எஸ்டடியோ மோனூமண்டல் அரங்கில் அர்ஜென்டினா மற்றும் நெதர்லாந்து அணிகள் 25 ஜூன் 1978 இல் நடைபெற்றது. அர்ஜென்டினா நெதர்லாந்தை 3-1 என்ற கோல் கணக்கில் தோற்கடித்து ஃபிஃபா உலக கோப்பையை வெண்றது.இந்நாட்டைச் சார்ந்த ஜுவான் மானுவல் ஃபாங்கியோ ஐந்து ஃபார்முலா ஒன் வேர்ல்ட் டிரைவர் சாம்பியன்ஷிப்பை வென்றார். அர்ஜெண்டினாவில் முதல் ரக்பி யூனியன் போட்டியானது 1873 ஆம் ஆண்டில் புவெனஸ் ஐரிஸ் கிரிக்கெட் கிளப் மைதானத்தில் விளையாடப்பட்டது. ரகுபி புவெனஸ் ஐரிஸில் பரவலாக புகழ் பெற்றுள்ளது, குறிப்பாக நகரத்தின் வடக்கில். இந்த பகுதிக்கு சொந்தமான எண்பதுக்கும் மேற்பட்ட ரக்பி கிளப்கள் உள்ளன.
திரையரங்கு
ப்யூனோஸ் எயர்ஸில் 280 க்கும் மேற்பட்ட திரையரங்குகளைக் கொண்டுள்ளது. இது உலகில் மற்ற நகரங்களில் இல்லாத அளவிற்கு திரையரங்குகளைக் கொண்டுள்ளதால் உலக திரையரங்குகளின் தலைநகரென வர்ணிக்கப்படுகிறது.நகரின் திரையரங்குகளில் இசை, பாலே நடனம், நகைச்சுவை மற்றும் சர்க்கஸ்கள் ஆகியவற்றிலிருந்து எல்லாவற்றையும் காட்டுகின்றன.
மேற்கோள்கள்
பகுப்பு:அர்ஜென்டினா
சாம்பல் தலை மீன்பிடிக் கழுகு
சாம்பல் தலை மீன்பிடிக் கழுகு (Grey-headed fish eagle) தென்கிழக்காசியா, இந்தியா போன்ற காடுகளில் காணப்படும் இவை உயிர்வேட்டைப் பறவையாகும். பொதுவாக கற்கரையோரங்களில் கானப்படும் இவை மீன்களை அதிகமாகப் பிடித்து உட்கொள்கிறது. இவற்றில் பெரிய பறவைகள் அடர் பழுப்பு நிறத்தில் உடலும், சாம்பல் நிறத்தில் தலையும், கால்பகுதி வெள்ளை நிறத்திலும் காணப்படுகின்றன. இவை பார்ப்பதற்கு சிறிய மீன் கழுகுக்கும் (Lesser fish eagle) மற்றும் பல்லாஸ் மீன் கழுகுகுக்கும் (Pallas's fish eagle) இடைப்பட்ட இறக்கையினால் வித்தியாசத்தைக் கொண்டதாக இருக்கும். இதன் குஞ்சுகள் உடலில் கோடுகளுடன் வெளிர் நிறத்தில் காணப்படுகின்றன. இவை மீன்களை வேட்டையாட நீர்நிலைகளில் காணப்படுவதால் இலங்கை நாட்டில இதனை குளக் கழுகு என்று அழைக்கிறார்கள். இதற்கான ஆங்கில பெயரான இக்த்ஸெதுச் (Ichthyaetus) என்பதில் முதல் பாதி இக்துஸ் என்பது கிரேக்க மொழியில் மீன் என்ற சொல்லைக் குறிப்பதாகும். இந்தியாவில் தமிழகப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் இவை காணப்படுகின்றன.
தற்போதைய நிலையி9ல் இவற்றின் வாழ்விட அழிப்பு, காட்டுகள் அழிப்பு, மீன்பிடிப்பு, துன்புறுத்தல், போன்ற பல காரணங்களால் இவை அழிவும் தருவாயில் உள்ளது. ref name=Ferguson /> Tingay et al.
குறிப்புகள்
பகுப்பு:கழுகுகள் பகுப்பு:இந்தியப் பறவைகள் பகுப்பு:தெற்காசியப் பறவைகள்
சரோன் (துணைக்கோள்)
சரோன் என்பது புளூட்டோவின் ஐந்து துணைக்கோள்களில் மிகவும் பெரிய துணைக்கோள் ஆகும். இது 22 ஆம் திகதி சூன் மாதம் 1978 ஆம் ஆண்டு ஜேம்ஸ் கிறிஸ்ரி எனும் வானியலாளலாரால் கண்டறியப்பட்டது. இதன் விட்டம் 1,207 கிலோமீட்டர்கள் ஆகும், இது குறிப்பாகச் சொல்லப்போனால் இது புளூட்டோவின் அரை மடங்கு விட்டதிலும் பார்க்க சற்று அதிகமானதாகும். இதன் மேற்பரப்பின் பரப்பளவு 4,580,000 சதுர கிலோமீற்றர்கள் ஆகும்.
மேற்கோள்கள்
பகுப்பு:புளூட்டோவின் துணைக்கோள்கள்
இந்திய மாநில விலங்குகளின் பட்டியல்
இந்திய மாநில விலங்குகளின் பட்டியல்:
இந்தியாவில் சில விலங்குகள் அழியும் நிலையில் உள்ளன. அவற்றில் சில பட்டியலில் உள்ளன.
வெளி இணைப்புகள்
பகுப்பு:உயிரியல் தொடர்பான பட்டியல்கள் பகுப்பு:இந்தியப் பட்டியல்கள்
மாதிரியெடுத்தல்
புள்ளியியலில், ஒரு முழுத் தொகுதியில் (population) இருந்து சில கூறுகளை (subset of individuals) மட்டும், அந்த தொகுதி தொடர்பாக தகவல் தரக்கூடியவாறு தெரிவு செய்தல் மாதிரியெடுத்தல் எனப்படும். மாதிரிகளில் இருந்து திரட்டிய தகவல்களின் அடிப்படையில் முழுத் தொகுதி தொடர்பான முடிவுகளையும் எதிர்வுகூறல்களைம் செய்யக் கூடியதாக இருக்கும்.
முழுத் தொகுதியில் இருந்தும் தகவல் திரட்டுவது என்பது கடினமானது. இதற்கான செலவு அதிகம். முழுத் தொகுதியின் உறுப்புகள் மாறிக் கொண்டே இருக்கலாம். மாற்றாக குறைந்த செலவில், வேகமாக, சரியான தரவுகளை முறையாக மாதிரியெடுப்பதன் மூலம் பெறலாம்.
மாதிரியெடுத்தல் முறைகள்
பகுப்பு:புள்ளியியல்
11ஆம் உலக சாரண ஜம்போறி
11ஆம் உலக சாரண ஜம்போறி (11th World Scout Jamboree) 1963 இல் இடம்பெற்ற உலக சாரணர் ஜம்போறி ஆகும். இது கிரேக்கத்தில் உள்ள மரதனில் இடம்பெற்றது. இதில் 13,700 பேர் கலந்துகொண்டனர். இது 5 சதுர கிலோமீட்டர் பரப்பளவில் இடம்பெற்றது.
மேற்கோள்கள்
பகுப்பு:சாரண ஜம்போறிகள்
பாவனா சிக்காலியா
பாவ்னா சிக்காலியா (Bhavna Chikhalia;‎ 14 பிப்ரவரி 1955 – 28 சூன் 2013) 2003 முதல் 2004 வரை இந்திய அரசாங்கத்தின் நாடாளுமன்ற விவகாரங்கள் மற்றும் சுற்றுலா மற்றும் கலாச்சார அமைச்சராக இருந்தார். இவர் மக்களவை உறுப்பினராகவும் குசராத்தின் முதல் பெண்மணியாகவும் இருந்தார். இவர்குசாராத்தின் ஜூனாகத் தொகுதியிலிருந்து தொடர்ச்சியாக நான்கு முறை மக்களவைக்குச் சென்றார் (1991 முதல் 2004 வரை). இவர் 1993 முதல் 1996 வரை பாரதிய ஜனதா கட்சியின் நாடாளுமன்ற பிரிவின் நிர்வாக செயலாளராகவும், கொறடாவாகவும், 1998 இல் கட்சி துணைத் தலைவராகவும்இருந்தார். இவர் 1999-2002 இல் இரயில்வே பேரவையின் தலைவராக இருந்தார்.
ஆரம்ப கால வாழ்க்கை
குசராத்த்தின், ஜுனாகத் அருகே உள்ள தேவல்கி என்ற சிறிய நகரத்தில் ஒரு நடுத்தரக் குடும்பத்தில் 1955 இல் பாவ்னா சிக்கலியா பிறந்தார். இவரது தந்தை ஜம்னதாஸ் படேல் கட்டுமான தொழிலில் இருந்தார். இவரது தாயார் சவிதாபென் படேல் ஒரு பக்தியுள்ள இல்லத்தரசி. இவருக்கு மூன்று உடன்பிறப்புகள் உள்ளனர். பாவ்னா குசராத்தில் பொது அறுவை சிகிச்சை நிபுணரும் சிறுநீரக மருத்துவருமான தேவராஜ் சிக்கலியா என்பவரை திருமணம் செய்து கொண்டார்.
அரசியல் வாழ்க்கை
இவர் ஒரு வழக்கறிஞராக தனது தொழிலைத் தொடங்கினார், அன்றிலிருந்து ஒரு சமூக சேவையாளராக இருந்து வருகிறார். 1991 ஆம் ஆண்டில் பத்தாவது மக்களவைக்கு முதல் முறையாக குசராத்தின் ஜுனாகத் தொகுதியிலிருந்து இவர் நாடாளுமன்ற உறுப்பினராக தேர்ந்தெடுக்கப்பட்டார். 1993 ல் இவர் பாரதிய ஜனதா கட்சியின் நாடாளுமன்ற பிரிவின் நிர்வாக செயலாளரானார். 1996 ஆம் ஆண்டு பதினோராவது மக்களவைக்கு நாடாளுமன்ற உறுப்பினராக மீண்டும் தேர்ந்தெடுக்கப்பட்டார். இவர் 1996-97 இல் ரயில்வே அமைச்சகத்தின் அரசாங்க உத்தரவாதங்கள், தொடர்பு மற்றும் ஆலோசனைக் குழுவின் செயற்குழு உறுப்பினரானார். 1998 இல் இவர் பன்னிரெண்டாவது மக்களவையின் நாடாளுமன்ற உறுப்பினராக மூன்றாவது முறையாக தேர்ந்தெடுக்கப்பட்டார். இவர் 1998-2000 இல் தேசிய பாஜக மகளிர் சங்கத்தின் துணைத் தலைவராகவும் 1999-2002 இல் இரயில்வே பேரவையின் தலைவராகவும் இருந்தார்.
17 ஏப்ரல் 1999 அன்று, பிரதமர் அடல் பிகாரி வாச்பாய் தலைமையிலான பாஜக கூட்டணி அரசாங்கம் மக்களவையில் நம்பிக்கை வாக்கெடுப்பில் தோல்வியடைந்தது. அரசாங்கத்தின் கூட்டணியில் இருந்த அனைத்திந்திய அண்ணா திராவிட முன்னேற்றக் கழகம் விலகியதால் ஒரு வாக்கில் ஆட்சியை இழந்தது. எதிர்க்கட்சித் தலைவரான  சோனியா காந்தி மிகப்பெரிய எதிர்க்கட்சியாக இருந்தாலும் ( இந்திய தேசிய காங்கிரசு ) மக்களவையில் பெரும்பான்மையைப் பெற போதுமான கட்சிகளின் கூட்டணியை உருவாக்க முடியவில்லை. இவ்வாறு நம்பிக்கையில்லா பிரேரணை வந்த சிறிது நேரத்தில், ஜனாதிபதி கே.ஆர்.நாராயணன் நாடாளுமன்றத்தை கலைத்துவிட்டு புதிய தேர்தலை அழைத்தார். அடல் பிஹாரி வாஜ்பாய் 1999 ஆம் ஆண்டு இந்திய பொதுத்தேர்தல் அந்த ஆண்டின் பிற்பகுதியில் நடைபெறும் வரை தற்காலிக பிரதமராக இருந்தார்.
1999 ஆம் ஆண்டு இடைத்தேர்தலில், 13 வது மக்களவையின் 1999 இல் தொடர்ச்சியாக நான்காவது முறையாக தேர்ந்தெடுக்கப்பட்டதன் மூலம் தொடர்ச்சியாக நான்கு முறை நாடாளுமன்ற உறுப்பினராக குசராத்திலிருந்து தேர்ந்தெடுக்கப்பட்ட முதல் பெண்மணி என்ற பெருமையைப் பெற்றார். 2000ஆம் ஆண்டில் அகில இந்திய பாரதிய ஜனதாக் கட்சியின் துணைத் தலைவராக இருந்தார். இவர் 2000 ஆம் ஆண்டில் இந்திய தேசிய கூட்டுறவு வீட்டு வசதி கூட்டமைப்பின் துணைத் தலைவராக இருந்தார். இவர் குசராத் மாநில வீட்டுவசதி நிதி நிறுவனத்தின் தலைவராக ஐந்து ஆண்டுகள் இருந்தார். இவர் சுற்றுலா மற்றும் கலாச்சார அமைச்சராக நியமிக்கப்பட்டார். மேலும் பாரதிய ஜனதா கட்சியின் சுஷ்மா சுவராஜுடன் நாடாளுமன்ற விவகாரங்கள் துறையின் இணை அமைச்சராகவும் இருந்தார். சனவரி 2003 முதல் மே 2004 வரை, தேசிய ஜனநாயகக் கூட்டணி அரசாங்கம் தேர்தலில் தோல்வியடைந்தபோது இவர் இந்தப் பதவிகளை வகித்தார்.
இறப்பு
இவர் 2013 இல் மாரடைப்பால் இறந்தார்.
வெளி இணைப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:13வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:10வது மக்களவை உறுப்பினர்கள் பகுப்பு:2013 இறப்புகள் பகுப்பு:1955 பிறப்புகள்
சென்னை எண்ணெய் சுத்திகரிப்பு ஆலை
சென்னை எண்ணெய் சுத்திகரிப்பு ஆலை (Chennai Petroleum Corporation Limited) இந்தியன் ஆயில் நிறுவனத்துக்கு சொந்தமானது. இந்த ஆலை சென்னையில் உள்ள மணலி என்ற இடத்தில் அமைந்துள்ளது. இது மெட்ராஸ் ரிபைனரீஸ் லிமிடெட் என்ற பெயரில் அழைக்கப்பட்டு வந்தது. 1965ஆம் வருடம் இந்திய அரசு அமோகோ என்ற அமெரிக்க எண்ணெய் நிறுவனம் மற்றும் ஈரானிய எண்ணெய் நிறுவனம் ஆகியவற்றின் உதவி கொண்டு இந்த ஆலையை நிறுவியது. இந்த ஆலையின் கச்சா எண்ணெய் சுத்திகரிக்கப்பட்டு சமையல் எரி வாயு, நாப்தா, மண்ணெண்ணெய், பெட்ரோல், டீசல், உயவு எண்ணெய், மெழுகு மற்றும் தார் ஆகிய பொருட்கள் தயாரிக்கப்படுகின்றன.
இந்திய அரசின் பொதுத்துறை நிறுவனங்களில் ஒன்றான இந்நிறுவனம், குறு நவரத்தின மதிப்பைப் பெற்றதாகும்.
வரலாறு
சென்னை பெட்ரோலியம் கார்ப்பரேஷன் லிமிடெட் (CPCL) முன்னதாக சென்னை சுத்திகரிப்பு லிமிடெட் (MRL) என அழைக்கப்பட்டு வந்தது. இது இந்திய அரசு (AMOCO) மற்றும் தேசிய ஈரானிய எண்ணெய் கம்பனி (NIOC) இடையே 1965 ல் ஒரு கூட்டு முயற்சியாக உருவாக்கப்பட்டது. CPCL சுத்திகரிப்பு நிறுவனம் 43 கோடி ரூபாய் செலவில் 27 மாதங்களில் ஒரு சாதனை நேரத்தில் வருடத்திற்கு 2.5 மில்லியன் டன்கள் (MMTPA) என்ற உற்பத்தி திறனுடன் நிறுவப்பட்டது. CPCL வருடத்திற்கு 11.5 மில்லியன் டன்கள் (MMTPA) ஒரு ஒருங்கிணைந்த சுத்திகரிப்பு திறன் கொண்ட இரண்டு சுத்திகரிப்பு நிலையங்களை கொண்டது.
முக்கிய தயாரிப்புகள்
இந்த ஆலையில் தயாரிக்கப்படும் முக்கிய தாயாரிப்புகள்
வெளியிணைப்புகள்
சென்னை சுத்திகரிப்பு ஆலையின் இணைய தளம்
பகுப்பு:மும்பை பங்குச் சந்தை நிறுவனங்கள் பகுப்பு:இந்திய தேசிய பங்கு சந்தை நிறுவனங்கள் பகுப்பு:சென்னை தொழிற்சாலைகள் பகுப்பு:சென்னை நிறுவனங்கள் பகுப்பு:இந்திய அரசுத்துறை நிறுவனங்கள் பகுப்பு:நவரத்னா நிறுவனங்கள்
குலவணிகர்புரம் பாலசுப்பிரமணிய சுவாமி கோயில்
குலவணிகர்புரம் பாலசுப்பிரமணிய சுவாமி கோயில் தமிழ்நாட்டில் திருநெல்வேலி மாவட்டம், குலவணிகர்புரம் என்னும் ஊரில் அமைந்துள்ள முருகன் கோயிலாகும்.
கோயில் அமைப்பு
இக்கோயிலில் பாலசுப்பிரமணியசுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முள்ளலகி
முள்ளலகி (Acanthiza) இப்பறவை ஆஸ்திரேலியா காடுகளில் காணப்படும் ஒரு சிறிய வகைப்பறவையாகும். இப்பறவை தன்னையும் தன் குஞ்சுகளையும் காப்பாற்றிக்கொள்ள பல விதங்களில் ஒலி எழுப்பும் தன்மை கொண்டது. இந்த செய்கையினால் இதனை 'மிமிக்ரி' பறவை என்று கூறுகிறார்கள்.
மேற்கோள்
பகுப்பு:பறவைகள் பகுப்பு:ஆத்திரேலியப் பறவைகள்
தன்கன் ஆல்டேன்
பிரெடரிக்கு தன்கன் மைக்கேல் ஆல்டேன் (Frederick Duncan Michael Haldane, வேந்தியக் குமுகப் பேராளர் FRS, பிறப்பு: செப்டம்பர் 14, 1951) ஒரு பிரித்தானிய இயற்பியலாளர். இவர் ஐக்கிய அமெரிக்காவில் பிரின்சிட்டன் பல்கலைக்கழகத்தில் இயூச்சீன் ஃகிகின்சு இயற்பியல் பேராசிரியராக (Eugene Higgins Professor of Physics) இருக்கின்றார். கனடாவில் வாட்டர்லூவில் உள்ள பெரிமீட்டர் இயற்பியல் கழகத்தில் வருகைதரு சிறப்புறு ஆய்வுத்தலைவராகவும் இருக்கின்றார். 2016 ஆம் ஆண்டுக்கான இயற்பியல் நோபல் பரிசை சான் கோசுட்டர்லிட்சு, தாவீது தூலீசு ஆகியோருடன் சேர்ந்து வென்றுள்ளார்.
இவர் இலண்டலில் புனித பவுல் பள்ளையில் படித்தார், பின்னர் கேம்பிரிட்சில் கிறித்துவின் கல்லூரியில் படித்தார். திண்மநிலை இயற்பியல் துறையில் பலவகையான அடிப்படையான ஆய்வுக் கண்டுபிடிப்புகளுக்காக நன்கு அறியப்பட்டவர். குறிப்பாக இலூத்திங்கர் நீர்மம், ஒற்றைத் திரட்சி தற்சுழற்சிச் சங்கிலிகள், பின்ன குவாண்டம் ஃகால் விளைவு முதலானவற்றைச் சுட்டலாம். இலண்டனின் வேந்தியக் குமுகத்தின் பேராளராகவும், அமெரிக்கக் கலை அறிவியல் அக்காதெமியின் பேராளராகவும், அமெரிக்க இயற்பியல் குமுகத்தின் பேராளராகவ்வும், ஐக்கிய இராச்சியத்தின் இயற்பியல் கழகத்தின் பேராளராகவும் அமெரிக்க அறிவியல் முன்னேற்றத்துக்கான கழகத்தின் பேராளராகவும் தேர்ந்தெடுக்கப்பட்டுள்ளார். 1993 இல் அமெரிக்க இயற்பியல் குகுகத்தின் பக்கிலி பரிசு என்னும் ஆலிவர் பக்கிலி திண்மநிலைப் பரிசை வென்றுள்ளார்; 1984-88 காலப்பகுதியில் ஆஃபிரடு பி. சுலோன் நிறுவனத்தின் ஆய்வுப் பேராளராகவும், 2008 ஆம் ஆண்டு இலாரன்சு தலைவராகவும் இருந்திருக்கின்றார், 2012 இல் திராக்குப் பதக்கத்தையும் 2016 இல் நோபல் பரிசையும் வென்றுள்ளார்.
கத்தரி நாற்றழுகல் நோய்
கத்தரி விதைகள் முளைத்து நாற்றுகள் நிலப்பரப்பிற்கு மேல் வருமுன்னரே அழுகிவிடுகின்றன. விதை இலைகள் தோன்றுவதற்கு முன்னரே முளைக்குருத்தும் முளை வேரும் அழுகிவிடும். மேலும் நாற்றுகள் நிலப்பரப்பிற்கு மேல் வந்த பின்னர அழுகி மடிந்துவிடும் இது மண் மூலம் பரவுகிறது. இதை கட்டுப்படுத்த நாற்றங்காளை நல்ல வடிகால் வசதி உள்ள மேட்டுபாங்கான நிலத்தில் அமைக்க வேண்டும்.
நோய்க் காரணிகள்
பித்தியம் அஃபேனிடெர்மேட்டம், பைட்டோப்தோரா பாராஸிடிகா, ரைசோக்டினியா சொலானி, ஸ்கிளிரோசியம் ரால்ப்சி நுண்கிருமகள் தாக்குவதால் இந்த நோய் ஏற்படுகிறது.
மேற்கோள்கள்
பகுப்பு:தாவரங்களைத் தாக்கும் நோய்கள்
ரிச்சர்ட் டாக்கின்சு
கிளின்டன் ரிச்சார்ட் டாக்கின்சு (Clinton Richard Dawkins", பிறப்பு: மார்ச் 26, 1941) பரவலாக அறியப்பட்ட ஒரு படிவளர்ச்சி உயிரியலாளர். இவரது செல்ஃபிஷ் ஜீன் (The Selfish Gene'') (1976) நூல் படிவளர்ச்சி கொள்கை பற்றிய ஒரு பரந்த அறிதலுக்கு மிக்க உதவியது. இவர் உயிரியல் துறையிலும் முக்கிய பங்களிப்பு செய்துள்ளார்.
குமுக (சமூக) மானிடவியல் துறைக்கும் படிவளர்ச்சி மானிடவியல் துறைக்குமான உரையாடல்களில் இவரது கருத்துக்கள் படிவளர்ச்சி மானிடவியல் சார்ந்தே முன்வைக்கப்படுகின்றன. 2006 ஆம் ஆண்டில் டாக்கின்சு எழுதிய தி காடு டில்யூசன் (The God Delusion) என்ற நூல் பெரும் விவாதத்தை உருவாக்கியது. அதில் எப்படி உயிரியலில் மரபணு (Gene) என்பது அடிப்படைக் கூறாக உள்ளதோ அதுபோல பண்பாட்டுக்கு அவர் 'மீம்' (Meme) என்ற புதிய கருதுகோளை அறிமுகப்படுத்துகிறார். இதனைத் தலைமுறை தலைமுறையாக செலுத்தும் பண்பாட்டின் மரபணுக்கூறு (Unit of Cultural Transmission) என்று கூறுகின்றார். மரபணுக்களுக்கு ஈடாக- இன்னும் அதற்கு மேலாக- உருவகப்படுத்தப்பட்ட இக்கருதுகோள் தொடர்பான கருத்துரையாடல்கள் "அறிவுயிரிகள்" நடுவில் பல காலங்கள் தொடர்ந்தது.
ஏற்கனவே உளவியல் வல்லுநர்களான யூங் (Young) போன்றோரால் கூறப்பட்ட மரபணுவியல் உளப்பகுப்பாய்வு என்னும் கருதுகோள் இதுசாரப்பட்டதே. இனம் சார் கருத்தியல்களும் மதம்சார் கருத்தியல்களும் இதனூடு கடத்தப்படுகின்றன என்பது இவரது வாதம். சமூக மானிடவியலாளர்களை மேவும் நோக்கில் அறிமுகப்படுத்தப்பட்ட கருதுகோளே மீம் என்ற கருத்து டாக்கின்சு பற்றிய விமர்சனங்களில் கூறப்படுகின்றது. டாக்கின்சு ஒரு இறைமறுப்பாளர்.
இறைமறுப்புக்கு ஆதரவாகவும் தீவிரமாக செயற்படுபவர்.
பிறப்பு
ரிச்சார்ட் டாக்கின்சு, கென்யாவில் உள்ள நைரோபியில் பிறந்தார். கென்யாவில் பிறந்திருந்தாலும், அவர் ஒரு பிரிட்டனின் குடிமகன் ஆவார். அவர் தந்தை இங்கிலாந்தின் குடியேற்ற ஆட்சியின் வேளாண் குடிமை அதிகாரியாகக் கென்யாவில் பணியாற்றினார்.
கல்வி
1962 இல், ஆக்ஸ்போர்டு பல்கலைக்கழகத்தில் விலங்கியல் துறையில் பட்டம் பெற்றார். நோபல் பரிசு வென்ற பண்பாள்மையிலாளர், நிக்கலாசு டின்பேர்கனின் மாணவராக பயின்றார்.
இறைமறுப்புக்கு ஆதரவு
டாக்கின்சு தன்னை இறைமறுப்பாளர் என்று அறிவித்துக்கொண்டவர். சிறுவயதில் கிறித்தவத்தில் இருந்தாலும், டார்வினை அறிந்த பின், மத நம்பிக்கைகளை இழந்தார். பரிணாமத்தை புரிந்து கொண்டதே, இறைமறுப்புக்கு வித்திட்டது என்று தெரிவித்துள்ளார்.
மத நம்பிக்கைகள் தரவுகள் ஏதுவும் இல்லாத மூடநம்பிக்கைகள்உலகின் மிக மோசமான தீவினைகள் என்று குறிப்பிட்டுள்ளார்.
மொஹான் பிரியதர்சன டி சில்வா
மொஹான் பிரியதர்சன டி சில்வா (MOHAN PRIYADARSHANA DE SILVA, (பிறப்பு: டிசம்பர் 23, 1966),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில்,  ஐக்கிய மக்கள் சுதந்திர முன்னணி சார்பில்  காலி மாவட்டத்திலிருந்து மக்களால் தெரிவு செய்யப்பட்ட உறுப்பினர்.
வாழ்க்கைக் குறிப்பு
காலி தொடன்துவயில்  வசிக்கும் இவர், ஒரு சட்டத்தரணி ஆவார். பௌத்த மதத்தைச் சேர்ந்தவர்.
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1966 பிறப்புகள்
எச். கே. குமாரசாமி
'''எச். கே. குமாரசாமி' (H. K. Kumaraswamy'')(பிறப்பு 1955-05-31), என்பவர் இந்திய அரசியல்வாதியும் ஆறு முறையாக கருநாடக சட்டமன்ற உறுப்பினராக உள்ளவரும் ஆவார். இவர் 2018ஆம் ஆண்டு நிலவரப்படி, சகலேஷ்பூர் சட்டமன்றத் தொகுதியில் தொடர்ந்து மூன்று முறை சட்டமன்ற உறுப்பினராக இருந்துள்ளார். இவர் ஜனதா தளம் நாடாளுமன்ற வாரிய தலைவராகவும் உள்ளார்.
குமாரசாமி ஜனதா தளம் (சமயச்சார்பற்ற) கட்சியின் மாநிலத் தலைவராகவும், மற்றும் கருநாடக அரசாங்கத்தில் பெண்கள் மற்றும் குழந்தைகள் நலத்துறை அமைச்சராகவும் பணியாற்றியுள்ளார்.
தனிப்பட்ட வாழ்க்கை
குமாரசாமி சி. டி. சஞ்சலா குமாரியை மணந்தார். இவருக்கு ஒரு மகன் மற்றும் இரண்டு மகள்கள் உள்ளனர்.
மேற்கோள்கள்
பகுப்பு:வாழும் நபர்கள் பகுப்பு:1955 பிறப்புகள் பகுப்பு:கர்நாடக சட்டமன்ற உறுப்பினர்கள்
சிறிய மீன் கழுகு
சிறிய மீன் கழுகு (Lesser fish eagle) இந்தியத் துணைக்கண்டம் காடுகளில் காணப்படும் உயிர்வேட்டைப் பறவையாகும். குளம், ஏரி போன்ற நீர்நிலைகளின் ஓரங்களில் காணப்படும் இவை மீன்களை அதிகமாகப் பிடித்து உட்கொள்கின்றன. இமயமலை, தென்கிழக்காசியா, இந்தியாவின் மாநிலங்களான குசராத்து, தமிழ்நாட்டுப்பகுதியான காவிரியின் வடிநிலம், மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகள் போன்ற இடங்களில் காணப்படுகின்றன.
குறிப்புகள்
பகுப்பு:கழுகுகள் பகுப்பு:இந்தியப் பறவைகள்
மூன்று முடிச்சு (திரைப்படம்)
மூன்று முடிச்சு 1976 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன், ரஜினிகாந்த், ஸ்ரீதேவி மற்றும் பலரும் நடித்திருந்தனர்.
இத்திரைப்படமானது 1974 ஆம் ஆண்டில் கே. விஸ்வநாத் இயக்கத்தில் தெலுங்கில் எடுக்கப்பட்ட 'ஓ சீத கதா' திரைப்படத்தின் மறு உருவாக்கமாகும். மலையாள மொழியிலும் பி. பாஸ்கரன் இயக்கத்தில் 'மாட்டாரு சீதா' எனும் பெயரில் கமல்ஹாசன் நடிப்பில் 1975யில் அதே திரைக்கதை மீண்டும் படமாக்கப்பட்டது. இரு திரைப்படங்களின் வெற்றியை தொடர்ந்து 1976 ஆண்டில் கே. பாலச்சந்தர் தமிழ் மொழியிலும் படமாக்கினர். மலையாளத்தில் கமல் வில்லனாக நடித்த அதே கதாபாத்திரத்தில் தமிழில் ரஜினி நடித்துள்ளார்.
தயாரிப்பு
பாலசந்தர் இப்படத்தில் ரஜினி நடித்த வேடத்தில் முதலில் ஜெயபாரதி நடிக்கவைக்க நினைத்திருந்தார். ஆனால் தனக்கு நடிப்பில் ஆர்வம் இல்லை படங்களை இயக்கலாம் என்று இருக்கிறேன் என ஜெயபாரதி மறுத்துவிட்டார். இப்படத்தின் சில படப்பிடிப்பு காட்சிகள் கமல்ஹாசன் வீட்டில் எடுக்கப்பட்டது.
வெளி இணைப்புகள்
பகுப்பு:1976 தமிழ்த் திரைப்படங்கள்‎ பகுப்பு:கமல்ஹாசன் நடித்துள்ள திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:ஸ்ரீதேவி நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:கே. பாலசந்தர் இயக்கிய தமிழ்த் திரைப்படங்கள்
க. கணபதிப்பிள்ளை
'''க. கணபதிப்பிள்ளை''' (2 சூலை 1903 – 12 மே 1968) இலங்கைத் தமிழ்ப் பேராசிரியரும், தமிழறிஞரும், எழுத்தாளரும், தமிழ்க் கல்வெட்டாய்வாளரும் ஆவார். ஈழத்துத் தமிழ் நாடக வளர்ச்சிக்கு பெரும் பங்காற்றியவர்.
வாழ்க்கைக் குறிப்பு
யாழ்ப்பாண மாவட்டம், பருத்தித்துறை, புலோலி கிழக்கில் கந்தசாமிப்பிள்ளை என்பவருக்குப் பிறந்த பேராசிரியர் கணபதிப்பிள்ளை தனது ஆரம்பக் கல்வியை வேலாயுதம் மகா வித்தியாலயம், ஹார்ட்லி கல்லூரி ஆகியவற்றில் பயின்றார். பருத்தித்துறை ஆரிய திராவிட மகா பண்டிதர் பிரம்மசிறி முத்துக்குமாரசுவாமிக் குருக்களிடம் தமிழும், இசையும் கற்றுக் கொண்டார்.
கணபதிப்பிள்ளை இலங்கைப் பல்கலைக்கழகக் கல்லூரியில் படித்து, 1930 ஆம் ஆண்டில் இலண்டன் பல்கலைக்கழகத்தின் இளங்கலைத் தேர்வில் சங்கத மொழியைச் சிறப்புப் பாடமாகவும், பாளியைத் துணைப் பாடமாகவும் கற்று முதல் வகுப்பில் தேறினார். இலங்கை அரசின் கீழைத்தேய மொழி ஆய்வுப் பரிசு இவருக்கு வழங்கப்பட்டது.
தமிழ் மொழியிலும் உயர் கல்வி பெறும் நோக்கோடு சுவாமி விபுலாநந்தர் அண்ணாமலைப் பல்கலைக்கழகத்தில் முதலாவது தமிழ்ப் பேராசிரியராக நியமிக்கப்பட்ட போது கணபதிப்பிள்ளையையும் தம்மோடு சிதம்பரத்துக்கு அழைத்துச் சென்றார். அண்ணாமலைப் பல்கலைக்கழகத்தில் தொல்காப்பியம் முதலான தமிழிலக்கண நூல்களையும், சங்க இலக்கியங்களையும் பொன்னோதுவார் மூர்த்திகள், சர்க்கரை இராமசாமிப் புலவர் போன்ற அறிஞர்களிடமும், அரசன் சண்முகனாரின் மாணவர் கந்தசாமியாரிடமும் இரண்டு ஆண்டுகள் கற்று வித்துவான் தேர்வு எழுதினார்.
அண்ணாமலைப் பல்கலைக்கழகத்தின் வித்துவான் பட்டத்துடன் இலண்டன் சென்று இலண்டன் பல்கலைக்கழகத்தின் கீழைத்தேயக் கலைக்கல்லூரியில் சேர்ந்து, பேராசிரியர் ரேணர் என்பவரிடம் மொழியியல் ஆய்வில் ஈடுபட்டார். ஏழாம் எட்டாம் நூற்றாண்டுத் தமிழ்ச் சாசனங்களின் மொழி இலக்கணத்தை விளக்கி தனது கலாநிதிப் (முனைவர்) பட்டத்துக்கான ஆய்வு நூலை எழுதினார்.
தமிழ்ப் பணி
பேராசிரியர் க. கணபதிப்பிள்ளை பேராதனைப் பல்கலைக்கழகத் தமிழ்ச் சங்கத்தின் தலைவராக 29 ஆண்டுகள் பணியாற்றினார். தமிழ்ச்சங்கத்தின் இளங்கதிர் என்ற இதழைத் தொடக்கி அதனைத் தொடர்ந்து நடத்த உதவி செய்தார். தமிழ்ச்சங்கத்துக்கென பல நாடகங்களை எழுதி நெறிப்படுத்தினார். இவற்றுள் உடையார் மிடுக்கு, முருகன் திருகுதாளம், கண்ணன் கூத்து, நாட்டவன் நகர வாழ்க்கை என்பவை நானாடகம் (1940) என்ற தலைப்பில் அச்சில் வெளிவந்தன. இவற்றை விட பொருளோ பொருள், தவறான எண்ணம் ஆகிய நாடகங்கள் இரு நாடகம் (1952) என்ற பெயரில் நூலாக வெளிவந்தது. யாழ்ப்பாணப் பேச்சுத் தமிழைக் கையாண்டு பல நாடகங்களை எழுதினார். சங்கிலி (1956) என்ற வரலாற்று நாடக நூல் பாடநூல் புத்தகமாக வெளிவந்தது. பூஞ்சோலை (1953), வாழ்க்கையின் விநோதங்கள் (1954) ஆகிய புதின நூல்களையும் எழுதியுள்ளார்.
தனிநாயகம் அடிகளின் முயற்சியில் ஆரம்பிக்கப்பட்ட உலகத் தமிழாராய்ச்சி மன்றத்தின் தொடக்க விழா 1964 சனவரி 7 ஆம் நாள் புது தில்லியில் நடந்தபோது இலங்கையின் சார்பில் பேராசிரியர் கணபதிப்பிள்ளை கலந்துகொண்டார்.
பேராசிரியர் கணபதிப்பிள்ளையின் வாழ்க்கை வரலாற்றை "கலையருவி கணபதிப்பிள்ளை" என்ற பெயரில் த. சண்முகசுந்தரம் என்பவர் எழுதி 1974 இல் வெளியிட்டார்.
குடும்பம்
பேராசிரியர் கணபதிப்பிள்ளை மட்டக்களப்பைச் சேர்ந்த மனோன்மணி என்பவரைத் திருமணம் புரிந்தார். இவர்களுக்கு டாக்டர் கந்தசாமிப்பிள்ளை, டாக்டர் ஒப்பிலாமணிப்பிள்ளை என இரு ஆண்களும், சௌந்தராம்பிகை, மங்களாம்பிகை, பாலாம்பிகை, அருள்மொழிநங்கை, டாக்டர் வள்ளி என ஐந்து பெண்களும் உள்ளனர்.
நினைவுப் பரிசுகள்
பேராசிரியர் க. கணபதிப்பிள்ளையின் நினைவாக கனடா தமிழ் இலக்கியத் தோட்டம் ஆண்டுதோறும் சிறந்த புனைவு நூலுக்கான பரிசை வழங்கி வருகிறது.
வெளி இணைப்புகள்
பகுப்பு:ஈழத்துத் தமிழறிஞர்கள் பகுப்பு:யாழ்ப்பாணத்து நபர்கள் பகுப்பு:1903 பிறப்புகள் பகுப்பு:1968 இறப்புகள் பகுப்பு:தமிழ் நாடக ஆய்வாளர்கள் பகுப்பு:தமிழ் கல்வெட்டு ஆய்வாளர்கள் பகுப்பு:தமிழ் வட்டார வழக்குகள் ஆய்வாளர்கள் பகுப்பு:இலங்கையின் வட மாகாண நபர்கள்
விஜய மோகன முக்தாம்பா பாயி
விஜய மோகன முக்தாம்பா பாயி அம்மணி ராஜே சாகிப் சத்ரபதி அல்லது விஜய மோகன முக்தாம்பா பாயி (1846 – 31 சனவரி 1885)  (Vijaya Mohana Muktamba Bai Ammani Raje Sahib Chhatrapati அல்லது Vijaya Mohana Mutumbar Bai) என்பவர் பிரித்தானிய ஆவணங்களின்படி தஞ்சாவூர் மராத்திய போன்சலே அரச குடும்பத்தைச் சேர்ந்தவர் ஆவார். இவர் சிவாஜிக்குப் பிறகு தஞ்சாவூர் மராத்திய சமஸ்தானத்தை ஆண்டவர். இருப்பினும், இவரது பதவியானது முற்றிலும் பெயரளவில் இருந்தது. இவர் குறைந்த அதிகாரம் கொண்டவராகவே இருந்தார்.
முன்வாழ்கை
இவர் 1846 இல் தஞ்சாவரின் கடைசி மராத்திய மன்னரான சிவாஜி மற்றும் இராணி காமாட்சி பாயி ஆகியோருக்கு இரண்டாவது மகளாக  பிறந்தார். இவரது அக்காளான ராஜசோ போஜு அம்மாணி ராஜுர் பாயி மரணமடைந்த காரணத்தால்  இவர் மன்னரின் வாரிசாக ஆனார்.
சிவாஜி மரணம் மற்றும் தஞ்சாவூரை பிரித்தானியப் பேரரசுடன் இணைத்தல்
1855 ஆம் ஆண்டு தஞ்சாவூர் மராத்திய மன்னர் சிவாஜி ஆண் வாரிசு இல்லாமல் இறந்தார். அப்போது பிரித்தானிய கிழக்கிந்திய கம்பெனியால், கொண்டுவரப்பட்ட அவகாசியிலிக் கொள்கைப்படி, தஞ்சாவூர் சமஸ்தானமானது கம்பெனி ஆட்சியுடன் இணைக்கப்பட்டது.
1855 அக்டோபர் 31 ஆம் நாள் ஒன்பது வயதான விஜயா பாயி தஞ்சாவூர் ராணி என்ற பட்டத்தை ஏற்று, அவருக்கு சில அதிகாரப்பூர்வ சலுகைகளை வழங்கினர். ஆனால் தஞ்சாவூர் சிவாஜியின் தத்து மகனான மூன்றாம் சரபோஜியை அங்கீகரிக்க பிரித்தானியர் மறுத்து விட்டனர்.
திருமணம்
சென்னை அரசாங்கத்தின் அனுமதியுடன், விஜயா பாய் கோலபூரின் இளவரசனான சாகரம் சாஹிப்பை 1859இல் மணந்தார்.
மரியாதைகள்
8 டிசம்பர் 1874 அன்று முக்தம்பா பாயிக்கு 13 துப்பாக்கி குண்டு மரியாதை வணக்கம் வழங்கப்பட்டது. 1876 ஆம் ஆண்டு இவருக்கு வேல்ஸ் இளவரசர் தங்கப் பதக்கம் வழங்கப்பட்டது. மேலும் 1877இல் இந்தியப் பேரரசர் பதக்கமும் வழங்கப்பட்டது. 1878 ஆம் ஆண்டின் புத்தாண்டு கௌரவப் பட்டியலில் முத்துப்பா பாய் இடம்பெற்றார்.
மேற்கோள்கள்
பகுப்பு:தஞ்சாவூர் மராத்திய அரசு பகுப்பு:1885 இறப்புகள் பகுப்பு:1846 பிறப்புகள்
ஆண்ட்ரோஸ்
ஆண்ட்ரோஸ் (Andros, ) என்பது கிரேக்க சைக்லேட்ஸ் தீவுக்கூட்டத்தின் வடக்கே உள்ள தீவு ஆகும். இது யூபோயாவிற்கு தென்கிழக்கே சுமார் 10 கிமீ (6 மைல்) மற்றும் டினோசுக்கு வடக்கே சுமார் 3 கிமீ (2 மைல்) தொலைவில் உள்ளது. இது கிட்டத்தட்ட 40 கிமீ (25 மைல்) நீளம் கொண்டது, மேலும் இதன் அதிகப்பட்ச அகலம் 16 கிமீ (10 மைல்) ஆகும். இதன் பெரும்பகுதி மலைப்பாங்கானது, பல பழங்கள் விளையக்கூடிய, நன்கு நீர் பாசணம் வசதி கொண்ட பள்ளத்தாக்குகள் கொண்டது. ஆண்ட்ரோஸ் தீவு மற்றும் பல மக்கள் வசிக்காத சிறிய தீவுகளை உள்ளடக்கிய நகராட்சியானது, 380 km² பரப்பளவைக் கொண்டுள்ளது. இதில் பெரிய நகரங்கள் ஆண்ட்ரோஸ் (நகரம்), கவ்ரியோ, பாட்ஸி மற்றும் ஓர்மோஸ் கோர்தியோ ஆகும்.
தீவின் பழங்காலத் தலைநகரான பேலியோபோலிஸ், செங்குத்தான மலைப்பகுதியில் கட்டப்பட்டது. மேலும் இதன் துறைமுகமான பிரேக்வாட்டர் இன்னும் நீருக்கடியில் காணப்படுகிறது. அபோகியா கிராமத்தில், சாரிசாவின் குறிப்பிடத்தக்க நீரூற்று உள்ளது, அங்கு கல்லால் செதுக்கப்பட்ட சிங்கத்தின் தலையிலிருந்து தண்ணீர் பாய்கிறது.
நிர்வாகம்
ஆண்ட்ரோஸ் என்பது தெற்கு ஏஜியன் பிராந்தியத்தின் ஒரு தனி பிராந்திய அலகு ஆகும். இந்த பிராந்திய அலகின் ஒரே நகராட்சியாக ஆண்ரோஸ் உள்ளது. 2011 கல்லிக்ராடிஸ் அரசாங்க சீர்திருத்தத்தின் ஒரு பகுதியாக, முன்னாள் சைக்லேட்ஸ் பிரிஃபெக்சரின் ஒரு பகுதியிலிருந்து பிரித்து புதிய பிராந்திய அலகாக ஆண்ட்ரோஸ் உருவாக்கப்பட்டது. அதே சீர்திருத்தத்தின்படி, 3 முன்னாள் நகராட்சிகளில் இருந்து தற்போதைய ஆண்ட்ரோஸ் நகராட்சி உருவாக்கப்பட்டது:
மாகாணம்
thumb|பட்சி கிராமம் ஆண்ட்ரோஸ் மாகாணம் சைக்லேட்ஸ் மாகாணத்தின் மாகாணங்களில் ஒன்றாக இருந்தது. அதன் பிரதேசம் தற்போதைய பிராந்திய அலகான ஆண்ட்ரோசுடன் ஒத்திருந்தது. அது 2006 இல் ஒழிக்கப்பட்டது.
குறிப்புகள்
பகுப்பு:டெலியன் கூட்டணி உறுப்பினர்கள் பகுப்பு:Coordinates on Wikidata பகுப்பு:கிரேக்கத் தீவுகள்
ஸ்ரீசங்கர்
ஸ்ரீசங்கர் (இறப்பு: 20 சனவரி 1980) இலங்கைத் தமிழ்த் திரைப்பட, நாடக நடிகர். மஞ்சள் குங்குமம் (1970) திரைப்படத்தில் கதாநாயகனாக நடித்தார்.
யாழ்ப்பாண மாவட்டம், பருத்தித்துறையைப் பிறப்பிடமாகக் கொண்ட ஸ்ரீசங்கரின் இயற்பெயர் வி. வைத்திலிங்கம். தேயிலைப் பரிசோதகராகப் பணியாற்றியவர். இவர் மஞ்சள் குங்குமம், குத்துவிளக்கு முதலான ஈழத்து திரைப்படங்களிலும், சிவாஜி கணேசனின் ராஜராஜ சோழன் படத்தில் ஈழத்துப் புலவராகவும் நடித்தார்.
பட்டங்கள்
கலையரசு சொர்ணலிங்கம் இவருக்கு "கலைவேந்தன்" என்ற பட்டத்தை யாழ்ப்பாணம் வீரசிங்கம் மண்டபத்தில் வழங்கிக் கௌரவித்தார்.
மேற்கோள்கள்
பகுப்பு:1980 இறப்புகள் பகுப்பு:ஈழத்துக் கலைஞர்கள் பகுப்பு:இலங்கைத் தமிழ்த் திரைப்பட நடிகர்கள் பகுப்பு:ஈழத்து நாடக நடிகர்கள் பகுப்பு:யாழ்ப்பாணத்து நபர்கள்
ஐக்கிய அமெரிக்காவின் குடியரசுத் தலைவர்
ஐக்கிய அமெரிக்க நாட்டுக் குடியரசுத் தலைவர் ( President of the United States of America, POTUS) என்பவர் அமெரிக்க ஐக்கிய நாட்டின் மக்களால் தேர்ந்தெடுக்கப்பட்ட நாட்டுத் தலைவரும் அரசுத் தலைவரும் ஆவார். கூட்டரசின் செயலாக்கப் பிரிவின் தலைவராக உள்ளார். ஐக்கிய அமெரிக்க ஆயுதப் படைகளின் முதற் பெரும் படைத்தலைவராகவும் உள்ளார்.
ஐக்கிய அமெரிக்காவின் குடியரசுத் தலைவர் உலகில் மிகுந்த செல்வாக்குடைய நபராகக் கருதப்படுகின்றார். உலகின் மிகுந்த அணுசக்தி ஆயுதங்களைக் கொண்ட மிகுந்த செலவிடப்படும் படைத்துறையின் முதற் பெரும் தலைவராகவும் பெயரளவில் மற்றும் மெய்யான மொ.உ.உ அடிப்படையில் மிகப்பெரும் பொருளியல் நிலையைக் கொண்ட நாட்டின் அதிபராகவும் தற்காலத்தில் உலகில் உள்ள ஒரே வல்லரசின் தலைவர் என்பதாலும் இவ்வாறு கருதப்படுகின்றார். ஐக்கிய அமெரிக்காவிலும் பிற நாடுகளிலும் குடியரசுத் தலைவரின் அலுவலகத்திற்கு வன்மையாகவும் மென்மையாகவும் மிகுந்த செல்வாக்கு உள்ளது.
ஐக்கிய அமெரிக்க அரசியலமைப்பின் இரண்டாம் சட்டவிதியின்படி ஐக்கிய அமெரிக்க நாட்டின் செயலாக்க அதிகாரம் குடியரசுத் தலைவருக்கு வழங்கப்பட்டுள்ளது. இதன்படி கூட்டரசு சட்டத்தை செயற்படுத்தவும் கூட்டரசு அதிகாரிகள், பேராளர்கள், கட்டுப்பாட்டு ஆணையங்கள் மற்றும் நீதிமன்றங்களின் அதிகாரிகள் ஆகியோரை நியமிக்கவும் மேலவையின் பரிந்துரையின்படியும் ஒப்புமையுடனும் வெளிநாடுகளுடன் இறுதி உடன்பாடுகளை மேற்கொள்ளவும் அதிகாரமுள்ளது. தவிரவும் தண்டனைகளுக்கு மன்னிப்பு வழங்கிடவும் தற்காலிகமாக நிறுத்தி வைக்கவும் சட்டமன்றத்தின் இரு அவைகளையும் கூட்டவும் தள்ளி வைக்கவும் அதிகாரம் வழங்கப்பட்டுள்ளது. தமது கட்சி சார்பில் சட்டமன்ற அலுவலை முடிவு செய்யும் பொறுப்பும் குடியரசுத் தலைவருக்கு உண்டு. ஐக்கிய அமெரிக்காவின் உள்நாட்டு, வெளிநாட்டுக் கொள்கைகளை வழிநடத்தும் பொறுப்பும் இவருக்குள்ளது. ஐக்கிய அமெரிக்கா நிறுவப்பட்டதிலிருந்து குடியரசுத் தலைவரின் அதிகாரங்களும் கூட்டரசின் பங்காற்றலும் குறிப்பிடத்தக்க அளவில் வளர்ந்துள்ளது.
குடியரசுத் தலைவர் நான்காண்டுகளுக்கு ஒருமுறை மக்களால் வாக்காளர் குழு மூலமாக மறைமுகமாகத் தேர்ந்தெடுக்கப்படுகின்றார்; தேசிய அளவில் இவ்வாறு தேர்ந்தெடுக்கப்படும் இரு கூட்டரசு பதவிகளில் இதுவொன்று, மற்றது ஐக்கிய அமெரிக்காவின் துணைக் குடியரசுத் தலைவர் பதவிக்கானதாகும். 1951இல் இயற்றப்பட்ட ஐக்கிய அமெரிக்க அரசியலமைப்பின் 22ஆவது சட்டத்திருத்தத்தின்படி மூன்றாம் முறை தொடர்ந்து முழுமைக்கால குடியரசுத் தலைவர் தேர்தலில் போட்டியிடுவது தடை செய்யப்பட்டுள்ளது. மேலும் ஒருவர் முன்னதாக குடியரசுத் தலைவராகவோ, மற்றொருவர் பதவிக் காலத்தில் இரண்டாண்டுகளுக்கு மேலாக குடியரசுத் தலைவர் பொறுப்பில் இருந்தாலோ  ஒருமுறைக்கு மேலாக போட்டியிடுவதை தடை செய்கின்றது. இதுவரை 58 முழு நான்காண்டுப் பதவிக் காலங்களில் 44 நபர்கள் (கிளீவ்லாண்ட் தொடர்ச்சியாகவின்றி  இருமுறை தனித்தனியாக இருந்ததை கணக்கிலெடுத்து) 45 பதவிகளில் இருந்துள்ளனர். சனவரி 20, 2021இல் ஜோ பைடன் 46வது குடியரசுத் தலைவராகப் பொறுப்பேற்றார்;இவரே தற்போதைய குடியரசுத் தலைவராக விளங்குகின்றார்.
தகுதிகள்
அரசியலமைப்பின் இரண்டாவது சட்டவிதியின் முதல் பிரிவு, ஐந்தாம் உட்கூறு இப்பதவிக்கானத் தகுதிகளை விவரிக்கின்றது. குடியரசுத் தலைவர்:
வெளி இணைப்புகள்
பகுப்பு:ஐக்கிய அமெரிக்கக் குடியரசுத் தலைவர்கள் பகுப்பு:ஐக்கிய அமெரிக்க அமைப்புகள்
மாலகா பெருங்கோவில்
மாலகா பெருங்கோவில் (Cathedral of Málaga) என்பது மறுமலர்ச்சிக் கால தேவாலயங்களில் ஒன்றாகும். இது எசுப்பானியாவின் தெற்குப்பகுதியில் அமைந்திருக்கும் மாலகா நகரில் உள்ளது. இதன் அமைவிடம் தொலைந்துபோன மத்தியகால சொனகர்களின் தூண்களின் அமைவிடமாக குறித்துக் காட்டப்படும் இடமாகும். இது 1528 மற்றும் 1782 இற்கு இடைப்பட்ட காலத்தில் அமைக்கப்பட்டது. இதன் அமைப்பு டீகோ தெ சிலோவால் அமைக்கப்பட்டது. இதன் உட்பகுதியும் கூட மறுமலர்ச்சிக்கால அமைப்பிலேயே உள்ளது.
அமைப்பு
மாலகா பெருங்கோவில் முக்கோண வடிவத்தில் அமைக்கப்பட்டுள்ளது. இதன் வடக்குப் பக்கக் கோபுரம் 86மீட்டர் உயரம் கொண்டது. இதன் உயரம் காரணமாக அடலூசியாவின் இரண்டாவது உயரமான பெருங்கோவிலாகவும் விளங்குகிறது. இதன் தெற்குக் கோபுரம் இன்னமும் கட்டி முடிக்கப்படவில்லை.
வெளி இணைப்புக்கள்
பகுப்பு:எசுப்பானியப் பேராலயங்கள் பகுப்பு:எசுப்பானியாவில் உள்ள இடங்கள்
சுகுது பிராந்தியம்
இப் பிராந்தியத்தின் எல்லகளாக உஸ்பெகிஸ்தானின் ஜிசாக், நமங்கன், சமர்கண்ட், பெர்கானா பிராந்தியங்கள் மற்றும் கிர்கிஸ்தானின் ஓஷ் மற்றும் பேட்கன் பிராந்தியங்கள் உள்ளன. சிர் தாரியா ஆறு இதன் வழியாக பாய்கிறது. இதில் ஆகாஷ் மாசிஃப் மற்றும் மொகோல்டோ மாசிஃப் போன்ற முக்கியமான பறவை வாழிடங்கள் உள்ளன. தஜிகிஸ்தானின் மற்ற பகுதிகளிலிருந்து கிஸ்ஸர் மலைத்தொடரால் சுக்ட் பிரிக்கப்படுகிறது (குளிர்காலத்தில் கணவாய்களும் அடைபடலாம்). இப்பகுதியின் தெற்கு பகுதி மேல் ஜராஃப்ஷன் ஆற்றின் கிழக்கு-மேற்கு பள்ளத்தாக்கு ஆகும். துர்கெஸ்தான் எல்லைக்கு மேலே வடக்கு, பெர்கானாப் பள்ளத்தாக்கு உள்ளது. இப்பிராந்தியமானது தஜிகிஸ்தானின் மக்கள் தொகையில் 29% எண்ணிக்கையையும், நாட்டின் விளைநிலங்களில் மூன்றில் ஒரு பங்கையும் கொண்டுள்ளது. இது நாட்டின் மொத்த உள்நாட்டு உற்பத்தியில் மூன்றில் இரண்டு பங்கு உற்பத்தியை செய்கிறது.
இப்பிராந்தியம் 1991 வரை லெனினாபாத் என்றும், பின்னர் 2000 வரை லெனினோபாட் என்றும், 2004 வரை சோக்ட் என்றும் அழைக்கப்பட்டது.
பொருளாதாரம்
பிராந்தியத்தில் சுக்ட் தடையற்ற பொருளாதார மண்டலம் என்று அழைக்கப்படும் ஒரு சிறப்பு பொருளாதார மண்டலம் நிறுவப்பட்டுள்ளது.
நகரங்கள்
சுக்ட் பிராந்தியம் பின்வரும் 8 மாவட்ட அளவிலான நகரங்களைக் கொண்டுள்ளது (2020 ஆம் ஆண்டு மக்கள்தொகை மதிப்பீட்டில்):
மதுரைத் திட்டம் நூல்கள் பட்டியல் (அகர வரிசை)
ஹ
பகுப்பு:தமிழ் இலக்கியம்
சுனிதி சௌஹான்
சுனிதி சௌஹான் (Sunidhi chauhan, ஆகஸ்ட் 14, 1983) வணிக ரீதியான இந்தி மொழித் திரைப்படங்களில் பாடிவரும் முக்கிய பின்னணிப் பாடகர் ஆவார். சுனிதி ஷௌஹான் இந்தி, மராத்தி, தமிழ், தெலுங்கு, மலையாளம், கன்னடம், குஜராத்தி, அஸ்ஸாமி மற்றும் பெங்காலி ஆகிய மொழிகளில் 2,000 க்கும் மேற்பட்ட பாடல்கள் பாடியிருக்கிறார். இவர் பதினான்கு முறை பிலிம்பேர் விருதுக்கு பரிந்துரைக்கப்பட்டு அவற்றில் மூன்று முறை வென்றுள்ளார். மேலும் இரண்டு ஸ்டார் ஸ்க்ரீன் விருதுகளையும், இரண்டு ஐபா விருதுகளையும் மற்றும் ஒரு ஜீ சினி விருதையும் பெற்றுள்ளார்.சுனிதி சௌஹான் தம் திரைத்துறை பிரவேசத்தை சாஸ்த்ராவில் துவங்கினார்.
ஆரம்பகால வாழ்க்கை
"எனது முதல் பாடல் வெற்றியைத் தரவில்லை .மேற்கொண்டு பாடல்கள் பாட என் மனதைத் தயார்படுத்திக்கொண்டேன்"
சுனிதி தம் முதல் பின்னணிப் பாடலை பாலிவுட் திரைப்படமான சாஸ்த்ரா-வில் பாடினார். தம் பத்தொன்பதாவது வயதிற்குள் 350 பாடல்களைப் பாடி முடித்திருந்தார்.
திருப்பமும்,பிற்காலத் தொழில்வாழ்க்கையும்
சுனிதி சௌஹான் தொழில்வாழ்வின் முதல் திருப்பம் மஸ்த் திரைப்படத்தில் "ருக்கி ருக்கி சி ஜிந்தகி" எனும் பாடலை பாடியதற்காக கிடைத்தது.விண்டோஸ் விஸ்டாவிற்காக  சுனிதி சௌஹான் விஸ்டா பாடல் ஒன்றை பாடினார்.இப்பாடல் ஹிந்தி,ஆங்கிலம் என இரு மொழிகளில் தயாரானது. டிஸ்னி திரைப்படமான "ஹை ஸ்கூல் ம்யுசிகல்" எனும் திரைப்படத்தின் ஹிந்தி மொழி மாற்றத்தில் வனேசா ஆன் ஹுட்கன் பாடிய பாடலை பாடினார்.மேலும் அவர் ஆங்கிலப் பாடலான "ரீச் அவுட்"யும் பாடியிருக்கிறார். "Chhaliya" (Tashan), "Rock Mahi," "Lucky Boy," "Desi Girl" (Dostana), "Dance Pe Chance" (Rab Ne Bana Di Jodi), மற்றும் "Race Saanson Ki" (Race)(இந்த பாடலிற்காக "கேள்வினடோர் ஜிஆர்8! ப்லோ உமன் அவார்ட் 2009" வென்றார்.)  ஆகிய பாடல்களால் 2008-ம் ஆண்டு சிறந்த ஆண்டாக கருதப்படுகிறது. இவரது உரத்த குரலால் இவர் "செவ்ரோலேட் GIMA (குளோபல் இந்தியன்  மியூசிக்  அவார்ட்ஸ்)" விருதினை சிறந்த நேரடி பெண் பாடகிக்காக பெற்றுள்ளார்.
ஏப்ரல் 2010 -ல் சௌஹான் இந்தியன் இடோல் 5 ல் ஒரு நடுவராக இருந்தார்.அனு மாலிக் மற்றும் சலீம் மெர்ச்சன்ட் ஆகியோர் மற்ற இரு நடுவர்களாவர்.மேலும் இந்தியன் இடோல் 6இலும் அவர் நடுவராக இருக்கிறார்.
சுனிதி சௌஹான் பிட்புல்,ஜான் லேடெந்து, கே'நான் மற்றும் அலிசியா கேய்ஸ் ஆகியோருடன் இணைந்து வெஸ்டேர்ன் யுனியன்-னின் உலக நலத்திற்கான நிதி திரட்டலுக்காக பாடியுள்ளார்.அவர் "கால் மீ" மற்றும் "வேலன்டைன்" ஆகிய இரு ஆங்கிலப் பாடல்களையும் பாடியுள்ளார்.அதற்கான பணத்தை மும்பையிலுள்ள உதவியற்ற பெண்களுக்கு அளித்துவிட்டார்.
திரைத்துறை
சுனிதி சௌஹான் அல்கா யாக்னிக் ,உதித் நாராயணன் மற்றும் சுக்விந்தர் சிங்க் (ஓம்காரா மற்றும் ஆஜா நச்சலே ஆகிய படங்களில்) ஆகியோருடன் இணைந்து பாடியுள்ளார்.அவர் பெரும்பாலும் சோனு நிகத்துடனே இணைந்து பாடியுள்ளார்.அவர் ஷ்ரேயா கோஷல்-க்கு போட்டியாளராக கருதப்படுகிறார்.பாகிஸ்தானி பாடகர் பாக்ஹிர் மெஹ்மூத்துடன் அவரின் ஆல்பம் மந்த்ராவிற்காக மெல்லிசை பாடல் ஒன்று பாடியுள்ளார்.மேலும் அவர் ஏந்ரிஃஉஎ இக்லேசியஸ்-உடன் இணைந்து "ஹார்ட்பீட் (இந்திய மிக்ஸ்)" எனும் பாடலையும் பாடியுள்ளார்.
அவர் ஜெய்தீப் சாஹ்னி, இர்ஷாத் கமில், குல்சார், சமீர், பிரசூன் ஜோஷி, ச்வனாந்து கிர்கிரே, தி லேட் ஆனந்த் பாக்ஷி மற்றும் ஜாவேத் அக்தர் ஆகிய பாடலசிரியர்களுடனும்,வண்டேமடாராம் ஸ்ரீநிவாஸ், பப்பி லஹிரி, A. R. ரஹ்மான், இளையராஜா, யுவன், ஹிமேஷ் ரேஷம்மியா, அனு மாலிக், ஜடின் லலித், சங்கர்-இசான்-லாய், ப்ரிடம்,சக்ரபோர்ட்டி, ராஜேஷ் ரோஷன், நதீம்-சிரவண், ஆனந்த்-மிலிந்த், விஷால்-ஷேக்கார், M. M. கீரவாணி ஆகிய இசையமைப்பாளர்களுடனும் பணியாற்றியுள்ளார்.
சுனிதி சௌஹான் ஹிந்தி திரைத்துறையிலுள்ள முன்னணி நடிகைகளுக்கு பின்னணி குரல் கொடுக்கும் பாடகிகளுள் முக்கியமானவராவார்.அவர் மாதுரி தீட்சித், ஐஸ்வர்யா ராய்,பிரீத்தி சிந்தா, ராணி முகர்ஜி, கரீனா கபூர், பிபாசா பாசு, பிரியங்கா சோப்ரா, தீபிகா படுகோனே, கொன்கொனா சென் ஷர்மா ஆகியோருக்கும் மற்றும் பலருக்கும் பின்னணி குரல் கொடுத்துள்ளார்.மேலும் அவர் முன்னாள் நடிகைகளான ரேகா ஆகியோரின் குரல்களுக்காகவும் பாடியுள்ளார்.அவரின் பின்னணி குரல் இருபெரும் முன்னணி நடிகைகளான கஜோல்க்காக பானா படத்திலும்,மாதுரி தீட்சித்க்காக ஆஜா நச்சலே படத்திலும் சிறப்பானதாக கருதப்படுகிறது.
2011 ம் ஆண்டு சுனிதி சௌஹான் உலக அளவிலான பாப் பாடல்கள் பாடும் முதல் இந்திய பெண்மணி எனும் சிறப்பை பெற்றார்.
சிறப்பு தோற்றம்
அக்டோபர் 2008 ம் ஆண்டு சுனிதி ஷௌஹான் ஸ்டார் வாய்ஸ் ஆப் இந்தியா நடத்திய பாடல் போட்டியில் இசையமைப்பாளர் அஷு துருவ் உடன் இணைந்து அவர்களின் படமான துரோணாவை ப்ரொமோட் செய்வதற்காக தோன்றினார். சுனிதி ஷௌஹான் இந்தியா ரேடியோ சிட்டி 91.1 பிம்பலையின் நியூ மார்னிங் ஷோ, ம்யுசிகல்-இ-அசாம்-க்காக சிறப்பு ஆர்.ஜேவாக பங்கேற்று குனால் கஞ்சவாலா, தலேர் மேஹெண்டி, சுக்விந்தர், அட்னன் சமி மற்றும் குல்சார் ஆகியோரின் விருப்பங்களைப் பற்றி உரையாடினார்.
சுனிதி ஷௌஹான் பெமினா மிஸ் இந்தியா 2011 போட்டி மற்றும்  X-பெக்டர் இந்தியாவில் தம் பாடலான "ஹார்ட்பீட்"-ஐ உலக அளவிலான பாப் ஸ்டார் ஏந்ரிஃஉஎ இக்லேசியசின் ஆல்பமான ஐபோரியாவில் ப்ரொமோட் செய்வதற்காக மேடையேற்றம் நடத்தியுள்ளார்.
தனிவாழ்க்கை
சுனிதி ஷௌஹான் டெல்லியில் பிறந்தார்.அவரது தந்தை ஒரு நாடக கலைஞராதலால் அவரை இளம் வயதிலேயே இசைத்துறையில் சேர்த்துவிட்டார்.ஷௌஹானுக்கு சுநேஹா என்றொரு தங்கை உண்டு.
சுனிதி ஷௌஹான் "இன்றைய தினத்தின் மிக சிறந்த பாடகர்" என தம்மை நம்புவார்.தம் வெற்றிக்கு காரணம் தம் பெற்றோர்கள் மற்றும் துணை பாடகர் சோனு நிகம் என குறிப்பிடுகிறார்.சத்மா திரைப்படம்,ஜிம்னாஸ்டிக்ஸ் மற்றும் கிரிக்கெட் விளையாட்டுகள்,நடிகர் அக்ஷய் கன்னா,நடிகை மாதுரி தீட்சித் ஆகியவை அவரது விருப்பத் தேர்வுகளாக உள்ளன.அவர் மரியா கரே மற்றும் மைக்கல் ஜாக்சன் ஆகியோரை தம் முன்மாதிரிகளாக குறிப்பிடுகிறார்.அவர்களை போல் உலக புகழ் பெறுவதே ஷௌஹானின் லட்சியமாகும்.
சுனிதி ஷௌஹான் திரைத்துறையில் இடம்பெறுவதற்காக தம் எடையை 12 கிலோ வரை குறைத்தார்.ஒரு பேட்டியின்போது தாம் பாலிவுட் நடிகையாவது ஓர் இனிய கனவு என்று குறிப்பிட்டுள்ளார். இது பற்றி அவர் கூறியது:
2002 -ம் ஆண்டில் ஷௌஹான் பாபி கான் என்பவரை மணந்து கொண்டார்.ஆனால் அந்த ஜோடி பிரிவுற்றது.ஏப்ரல் 27, 2012 ல் சுனிதி ஷௌஹான் தம் பால்ய நண்பரும்,இசையமைப்பாளருமான ஹிதேஷ் சோநிக்கை மணந்தார்.இத்திருமணத்திற்கு சக பாடகர்களான ஆஷா போஸ்லே, கவிதா கிருஷ்ணமுர்த்தி,ஸ்மிதா தாகேரே, அல்கா யாக்னிக், கொன்கொனா சென் ஷர்மா ஆகியோர் வந்திருந்தனர்.
திரைப்பட விவரங்கள்
போட் (ப்ரோமோஷேனல் பாடலான போட்  ஹூன் மெயினில் சிறப்பு தோற்றம்)
மற்ற விருதுகளும் சிறப்புகளும்
2004: சிறந்த பின்னணிப் பாடகிக்கான MTV இம்மீஸ் விருது - Dekh Le (Munna Bhai MBBS)
2006: சிறந்த பின்னணிப் பாடகிக்கான RMIM புரஸ்கார் விருது
2006: சிறந்த பின்னணிப் பாடகர்களுக்கான RMIM புரஸ்கார் விருது- Beedi (Omkara)- சுக்விந்தர் சிங்குடன் பகிர்ந்துகொள்ளப்பட்டது.
2009: கேள்வினடோர் GR8! FLO பெண் விருது.
2010: சிறந்த நேரடி பாடகிக்கான செவ்ரோலேட் GIMA (குளோபல் இந்தியன் மியூசிக் அவார்ட்ஸ்) விருது
2010: சிறந்த படமாக்கபட்ட பாடல் (பெண்) – Udi - ஐஸ்வர்யா ராய் பச்சனுடன் பகிர்ந்துகொள்ளப்பட்டது.
2010: டிகேட்  பாடகிக்கான பிக் ஸ்டார் என்டேர்டைன்மென்ட் விருது.
2011: சிறந்த பின்னணிப் பாடகிக்கான மாசல் விருது
மேற்கோள்கள்
பகுப்பு:இந்தியத் திரைப்படப் பாடகர்கள் பகுப்பு:1983 பிறப்புகள் பகுப்பு:வாழும் நபர்கள்
பேரூர் ஊராட்சி (திருச்சிராப்பள்ளி)
பேரூர் ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள முசிறி வட்டாரத்தில் அமைந்துள்ளது. இந்த ஊராட்சி, மணச்சநல்லூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5218 ஆகும். இவர்களில் பெண்கள் 2531 பேரும் ஆண்கள் 2687 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கால் தூக்கிற கணக்கப்பிள்ளை
thumb|99px|right|கால் தூக்கிற கணக்கப்பிள்ளை thumb|99px|right|கால் தூக்கிற கணக்கப்பிள்ளை thumb|99px|right|கால் தூக்கிற கணக்கப்பிள்ளை கால் தூக்கிற கணக்கப்பிள்ளை சிறுவர் விளையாட்டுகளில் ஒன்று. திளைப்புக்காக விளையாடப்படுவது. தமிழக நாட்டுப்புறங்களில் இது பரவலாக விளையாடப்படும். இக்காலத்தில் அருகிவருகிறது.